Acțiune introdusă la 5 noiembrie 2019 – GY/BCE
(Cauza T-746/19)
Limba de procedură: engleza
Părțile
Reclamant: GY (reprezentanți: L. Levi și A. Champetier, avocați)
Pârâtă: Banca Centrală Europeană (BCE)
Concluziile
Reclamantul solicită Tribunalului:
anularea deciziei BCE din 28 ianuarie 2019 prin care se refuză reclamantului alocația pentru locuință pentru anul 2019;
în continuare, anularea, dacă este necesar, a deciziilor din 24 aprilie 2019 și din 26 august 2019 de respingere a cererii reclamantului de reexaminare administrativă și, respectiv, de respingere a procedurii de reclamație („grievance procedure”) a reclamantului;
obligarea pârâtului la plata cheltuielilor de judecată.
Motivele și principalele argumente
În susținerea acțiunii, reclamantul invocă patru motive:
Primul motiv, întemeiat pe încălcarea principiului nediscriminării.
Al doilea motiv, întemeiat pe încălcarea principiului drepturilor dobândite.
Al treilea motiv, întemeiat pe încălcarea „efectului util” al alocației pentru locuință și al articolului 15 din Condițiile de încadrare în muncă ale BCE.
Al patrulea motiv, întemeiat pe încălcarea principiului solicitudinii.
____________